આજનાં ભૌતિક સુખ સગવડની માનસિકતાને લીધે વધતું જતું સામાજીક અંતર, ધર્મના નામે ભેદભાવ, શહેર, ગામ, જ્ઞાતિ અને બીજી સમસ્યાઓને કારણે આજનો વર્તમાન સમાજ એક એવી દુશ્મનાવટ અને ભેદભાવનો શિકાર થયો છે જેના પરિણામો માત્ર કોઈ સમાજ નહિ પરંતુ આખી દુનિયાના ભવિષ્ય માટે વિનાશકારી સાબિત થઇ શકે છે. આ વિષયમાં પ્રાથમિકતા આપી શકાય એવો મુદ્દો છે લાગણી નામે થઇ રહેલ મજાક. પ્રેમના આ કૃત્રિમ રૂપમાં માણસની ભાવનાઓ સાથે રમત થઇ રહી છે, અને સાથે સાથે શારિરીક સંબંધોના ગેરકાનૂની અને અનૈતિક સંબંધોના બનાવોમાં પણ વધારો થયો છે.અને આ બનાવો માં સૌથી વધુ ભોગ અણસમજુ સ્ત્રીઓ બને છે,અમુક તહેવારો કે ઉજવણીનાં દિવસોમાં વ્યભિચાર અને ઐયાશીઓ વધી જાય છે. તો શું પ્રેમ જેવી પવિત્ર લાગણીનો મતલબ માત્ર શારીરિક ભૂખ જ હોઈ શકે.